Ministru kabineta rīkojuma projekta

**“Par valsts nekustamā īpašuma “A/S "Latvijas Gāze" filiāles "Inčukalna pazemes gāzes krātuve" zemes gabals Nr. 11”, Sējas novadā, nodošanu Ekonomikas ministrijas valdījumā”**

sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta mērķis ir mainīt valsts nekustamā īpašuma tiesisko valdītāju no Finanšu ministrijas uz Ekonomikas ministriju.Rīkojuma projekts stājas spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Finanšu ministrijas iniciatīva. Likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta sestā daļa.Ministru kabineta 2020.gada 22.septembra noteikumu Nr. 588 “Ekonomikas ministrijas nolikums” 4.1.3. un 5.9.1.apakšpunkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Finanšu ministrijas valdījumā un valsts akciju sabiedrības “Valsts nekustamie īpašumi” (turpmāk – VNĪ) pārvaldīšanā atrodas valsts nekustamais īpašums “A/S "Latvijas Gāze" filiāles "Inčukalna pazemes gāzes krātuve" zemes gabals Nr. 11” (nekustamā īpašuma kadastra Nr. 8092 007 0425), Sējas novadā (turpmāk – valsts nekustamais īpašums), kas ierakstīts Sējas novada zemesgrāmatas nodalījumā Nr. 100000251675 uz Latvijas valsts vārda Finanšu ministrijas personā, lēmuma datums: 13.09.2006. Valsts nekustamais īpašums iegūts īpašumā valsts akciju sabiedrības “Latvijas Gāze” privatizācijas rezultātā, pamatojoties uz Ministru kabineta 1995.gada 2.augusta rīkojumu Nr.444 “Par valsts akciju sabiedrības “Latvijas Gāze” privatizāciju”.Pamatojoties uz likumu “Par valsts un pašvaldību īpašuma objektu privatizāciju” un atbilstoši Ministru kabineta 1998.gada 21.oktobra rīkojumam Nr.507 “Par zemesgabalu nodošanu privatizācijai”, 2006.gada 16.novembrī VNĪ ar savstarpēji parakstītu aktu valsts nekustamo īpašumu nodeva SIA “Publisko aktīvu pārvaldītājs Possessor” (iepriekšējais nosaukums - valsts akciju sabiedrība “Privatizācijas aģentūra”) (turpmāk – Possessor) valdījumā.Possessor valde ar 2012.gada 11.decembra lēmumu Nr.148/l046 "Par atteikumu nodot privatizācijai apbūvētu valsts zemesgabalu A/S "Latvijas Gāze" filiāles "lnčukalna pazemes gāzes krātuve" zemes gabalu Nr.11, Sējas novadā (kadastra Nr.8092 007 0425) un privatizācijas ierosinājuma noraidīšanu, pamatojoties uz Enerģētikas likuma 20.pantu, kurā noteiks, ka stratēģiski svarīgi energoapgādes objekti - pazemes gāzes krātuvju pazemes daļa – ir saglabājami valsts īpašumā., nolēma atteikt nodot valsts nekustamo īpašumu privatizācijai un noraidīja AS “Latvijas Gāze” ierosinājumu par tā privatizāciju. Ievērojot iepriekš minēto, Possessor ar 2019.gada 7.novembra aktu Nr.12438/2019 IP valsts nekustamo īpašumu nodeva atpakaļ VNĪ pārvaldīšanā.AS “Latvijas Gāze”, nepiekrītot Possessor lēmumam, iesniedza Administratīvajā rajona tiesā pieteikumu par labvēlīga administratīvā akta izdošanu - pienākuma uzlikšanu Possessor nodot valsts nekustamo īpašumu privatizācijai un lēmuma atcelšanu. Administratīvā rajona tiesa un arī pēc tam Administratīvā apgabaltiesa, izskatot lietu un izvērtējot Possessor lēmumu, atzina, ka izskatāmajā lietā nepastāv priekšnoteikumi, lai izdotu pieteicējai labvēlīgu administratīvo aktu par valsts nekustamā īpašuma nodošanu privatizācijai un noraidīja pieteikumu (*Ar Augstākās tiesas Administratīvo lietu departamenta 2014.gada 29.decembra spriedumu lietā Nr.A420291013 atstāts negrozīts Administratīvās apgabaltiesas 2014.gada 19.februāra spriedums, bet AS “Latvijas Gāze” kasācijas sūdzība noraidīta*).Saskaņā ar Nekustamā īpašuma valsts kadastra informācijas sistēmas (turpmāk – NĪVKIS) datiem valsts nekustamā īpašuma kadastrālā vērtība uz 01.01.2021. noteikta 1424 *euro*;Valsts nekustamais īpašums sastāv no trīs zemes vienībām: 1) zemes vienība ar kadastra apzīmējumu 8092 007 0425, 0.127 ha platībā; kadastrālā vērtība uz 01.01.2021 noteikta 88 *euro*. Zemes vienībai NĪVKIS reģistrēts apgrūtinājums - ekspluatācijas aizsargjoslas teritorija gar elektrisko tīklu gaisvadu līniju ārpus pilsētām un ciemiem ar nominālo spriegumu līdz 20 kilovoltiem – 0.0020 ha platībā;2) zemes vienība ar kadastra apzīmējumu 8092 007 0441, 0.237 ha platībā; kadastrālā vērtība uz 01.01.2021 noteikta 164 *euro.* Zemes vienībai NĪVKIS reģistrēts apgrūtinājums- ekspluatācijas aizsargjoslas teritorija gar elektrisko tīklu gaisvadu līniju ārpus pilsētām un ciemiem ar nominālo spriegumu līdz 20 kilovoltiem – 0.0030 ha platībā;3) zemes vienība ar kadastra apzīmējumu 8092 007 0442, 1.763 ha platībā; kadastrālā vērtība uz 01.01.2021 noteikta 1172 *euro.* Zemes vienībai NĪVKIS reģistrēti šādi apgrūtinājumi: * ekspluatācijas aizsargjoslas teritorija gar elektrisko tīklu gaisvadu līniju ārpus pilsētām un ciemiem ar nominālo spriegumu līdz 20 kilovoltiem – 0.1790 haplatībā;
* ekspluatācijas aizsargjoslas teritorija gar elektrisko tīklu gaisvadu līniju ārpus pilsētām un ciemiem ar nominālo spriegumu līdz 20 kilovoltiem – 0.0080 haplatībā.

Valsts nekustamā īpašuma - zemes vienību lietošanas mērķis 1201 - ar maģistrālajām elektropārvades un sakaru līnijām un maģistrālajiem naftas, naftas produktu, ķīmisko produktu, gāzes un ūdens cauruļvadiem saistīto būvju, ūdens ņemšanas un notekūdeņu attīrīšanas būvju apbūve.Uz valsts nekustamā īpašuma sastāvā esošās zemes vienības  (zemes vienības kadastra apzīmējums 8092 007 0442) atrodas AS “Conexus Baltic Grid”, reģistrācijas Nr.40203041605 (turpmāk – Sabiedrība) piederoša inženierbūve (būves kadastra apzīmējums 8092 007 0442 001) - gāzes ekspluatācijas urbums Nr.93, kas ierakstīta zemesgrāmatā Sējas novada zemesgrāmatas nodalījumā Nr. 100000415350 nekustamā īpašuma "Latvijas gāze" (nekustamā īpašuma kadastra Nr.8092 507 0555) Sējas novadā, sastāvā (pamats: akciju sabiedrības "Latvijas Gāze" 2016.gada 2.septembra sadalīšanas lēmums Nr.1, Uzņēmumu reģistra 2017.gada 2.janvāra lēmums Nr.6-12/224873 "Par reorganizācijas ierakstīšanu komercreģistrā", 2017.gada 25.janvāra akciju sabiedrības "Latvijas Gāze" mantas nodošanas pieņemšanas akts akciju sabiedrībai "Conexus Baltic Grid" Nr.2/LG-CBG).Nekustamā īpašuma (nekustamā īpašuma kadastra Nr.8092 507 0555) - "Latvijas gāze", Sējas novadā, sastāvā esošā inženierbūve (būves kadastra apzīmējums 8092 007 0441 001) - gāzes ekspluatācijas urbums Nr.94 un inženierbūve (būves kadastra apzīmējums 8092 007 0425 001) - gāzes ekspluatācijas urbums Nr.95 nav saistītas ar valsts nekustamo īpašumu un atrodas uz Sējas novada pašvaldībai piederošā nekustamā īpašuma (nekustamā īpašuma kadastra Nr. 8092 007 0438) “Ādamsoni-P”, Sējas novadā.Valsts nekustamais īpašums šobrīd nav iznomāts. Likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta sestajā daļā noteikts, ka valstij piederošā vai piekrītošā zeme, kas nav minēta šajā pantā, zemesgrāmatā ierakstāma uz valsts vārda Finanšu ministrijas vai citas ministrijas personā, ja to noteicis Ministru kabinets.Valsts nekustamais īpašums ir saglabāts valsts īpašumā kā stratēģiski svarīgs energoapgādes objekts, zem kura atrodas pazemes gāzes krātuvju pazemes daļa, tādējādi valsts nekustamais īpašums pilnībā neatbilst nevienam no likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 8.pantā definētajiem valsts zemes veidiem. Valsts nekustamais īpašums ir izveidots speciāli pazemes gāzes krātuves darbības nodrošināšanai nepieciešamo ēku, būvju un tehnoloģisko iekārtu uzturēšanai un tas nav atsavināms.Saskaņā ar Ministru kabineta 2020.gada 22.septembra noteikumu Nr. 588 “ Ekonomikas ministrijas nolikums” 4.1.3.apakšpunktu valsts enerģētikas politika ir Ekonomikas ministrijas kompetencē un atbilstoši 5.9.1.apakšpunktā noteiktajam enerģētikas politikas jomā Ekonomikas ministrija, tai skaitā, plāno ar enerģētikas krīzes novēršanu saistītos pasākumus un nodrošina to vadību. Savukārt, Inčukalna pazemes gāzes krātuves darbība ir kritiski svarīga varbūtējo enerģētiskas krīžu novēršanai un/vai pārvarēšanai.Ministru kabinets 2020.gada 24.novembrī ar rīkojumu Nr.685 "Par valsts nekustamā īpašuma "Inčukalna pazemes gāzes krātuve" Krimuldas pagastā, Krimuldas novadā, nodošanu Ekonomikas ministrijas valdījumā" ir akceptējis, ka valsts nekustamais īpašums "Inčukalna pazemes gāzes krātuve" (nekustamā īpašuma kadastra Nr. 8068 010 0090) – piecas zemes vienības (zemes vienību kadastra apzīmējumi 8068 010 0090, 8068 010 0091, 8068 010 0092, 8068 010 0093 un 8068 010 0094) 59,56 ha kopplatībā – Krimuldas pagastā, Krimuldas novadā, uz kura atrodas AS “Conexus Baltic Grid” piederošs nekustamais īpašums, ir nododamas Ekonomikas ministrijas valdījumā.VNĪ Īpašumu izvērtēšanas komisija 2021. gada 28. janvārī ir pieņēmusi lēmumu (prot. Nr. IZKPL-21/4-1) normatīvo aktu noteiktajā kārtībā virzīt izskatīšanai Ministru kabineta rīkojuma projektu par nekustamā īpašuma Zemes gabals Nr.11 (kadastra Nr.8092 007 0425) Sējas novadā, nodošanu Ekonomikas ministrijas valdījumā, ņemot vērā, ka analoģiskā situācijā, kad uz valsts zemes atrodas AS "Conexus Baltic Grid" piederošas inženierbūves - gāzes ekspluatācijas urbumi, Ministru kabinets ir lēmis valsts zemi nodot Ekonomikas ministrijas valdījumā.Lai ievērotu vienotu pieeju analogu gadījumu risināšanā, kā arī lai nodrošinātu, ka visi valsts stratēģiski svarīgie energoapgādes objekti (zemesgabali), zem kuriem atrodas Inčukalna pazemes gāzes krātuves daļa, un uz kuriem atrodas pazemes gāzes krātuves ekspluatācijai nepieciešamā infrastruktūra, atrastos vienas institūcijas valdījumā, sagatavotais rīkojuma projekts paredz uzdevumu Ekonomikas ministrijai pārņemt valdījumā no Finanšu ministrijas valsts nekustamo īpašumu un normatīvajos aktos noteiktajā kārtībā to nostiprināt zemesgrāmatā uz valsts vārda Ekonomikas ministrijas personā. Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības | Latvijas Republikas Finanšu ministrija, VNĪ. |
| 4. | Cita informācija | Izdevumus saistībā ar valsts nekustamā īpašuma pārreģistrēšanu zemesgrāmatā uz valsts vārda Ekonomikas ministrijas personā segs Ekonomikas ministrija no sava budžeta līdzekļiem. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta tīmekļvietnē – sadaļā *Tiesību aktu projekti* un Finanšu ministrijas tīmekļvietnē – sadaļā *Sabiedrības līdzdalība/Tiesību aktu projekti.* |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļvietnē [www.vestnesis.lv](http://www.vestnesis.lv) . |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, VNĪ, Ekonomikas ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Finanšu ministrs J. Reirs

Bružas

vita.bruzas@vni.lv